Kontroverza za godišnjicu Kingovog govora
Čuveni govor Martina Luthera Kinga izmijenio je zemlju i doveo do veće rasne harmonije u Americi.
Prošlo je već 47 godina otkad je Dr. Martin Luther King održao svoj čuveni govor: Sanjam..., na stepenicama Lincolnovog spomenika u Washingtonu. Želja i namjera tog okupljanja bila je da se okonča rasna podijejeljenost u zemlji izmedju crnaca i bijelaca. Kao potpuni kontrast, za sutra je planirano jedno sasvim drugačije okupljanje na istom mjestu, tačno na dan kad je Dr King govorio, i ono bi moglo izazvati nove medjurasne tenzije. Izgovoren sa stepenica Lincolnovog Memorijala, taj čuveni govor Martina Luthera Kinga izmijenio je ovu zemlju i doveo do veće rasne harmonije crnih i bijelih Amerikanaca. Tog 28. augusta 1963. u Washingtonu se okupilo više od četvrt miliona ljudi. Profesor političkih nauka sa univerziteta Howard, Lorenzo Morris kaže da je to bio prelomni momenat i za pokret za gradjanska prava i za istoriju ove zemlje: Danas, decenijama kasnije, društveni i gradjanski aktivisti su ogorčeni činjenicom da Glenn Beck, popularni konzervativni komentator i voditelj, održava veliki skup na Lincolnovom Memorijalu – upravo na godišnjicu govora Dr. Kinga. Oni Becka i sljedbenike konzervativnog političkog pokreta Čajanka optužuju da su namjerno izabrali taj datum da bi poremetili smisao poruke Dr. Kinga. Rick Turner iz Pokreta za jednaka prava ne-bjelačkog stanovništva – kaže da Beck i elementi pokreta Čajanka koriste ikonu poput Kinga da bi stvorili razdor: Pripadnica pokreta Čajanka iz Virginije, Carole Thorpe, premda razumije brigu i rezerve kod nekih aktivista za gradjanska prava, kaže da je ovaj dogadjaj nešto što svako može podržati: Glenn Beck kaže da je koincidencija to što se njegovo okupljanje dogadja baš na godišnjicu Marša na Washington. On dodaje da su organizatori prvobitno planirali da to održe 12 septembra, ali su promijenili datum kako bi skupu moglo prisustvovati više ljudi. Medjutim , kritičari poput Ricka Turnera, kažu da je takodje nepristojno da je Nacionalno udruženje vlasnika oružja ko-sponzor ovog skupa, s obzirom da je Martin Luther King ubijen hicem iz puške: Ni Glenn Beck niti Nacionalno udruženje vlasnika oružja, nisu imali komentar na ovakve kritike. Uprkos njihovoj tvrdnji da je u pitanju tek koincidencija, profesor Morris kaže da misli da i Glen Beck i pristalice Čajanke shvataju koliki je značaj godišnjice govora Dr. Kinga. Aktivista za gradjanska prava, Al Sharpton i njegova Nacionalna Akciona Mreža, zajedno sa Nacionalnom organizacijaom za jednaka prava ne-bjelačkog stanovništva, u blizini ovog skupa održaće svoj skup, želeći, kako kažu da sačuvaju pravi duh sna o kojem je govorio Dr. Martin Luther King.